ΓΡΑΠΤΗ ΕΡΩΤΗΣΗ E-2833/00

υποβολή: W.G. van Velzen (PPE-DE) προς την Επιτροπή

(8 Σεπτεμβρίου 2000)

Θέμα: Απάτη με πιστωτικές κάρτες στο internet

Οι απάτες με πιστωτικές κάρτες στο internet φαίνεται ότι συμβαίνουν συχνότερα απ’ ότι σε αγορές μι πιστωτικές κάρτες στα παραδοσιακά καταστήματα. Οι μεγάλες εταιρείες πιστωτικών καρτών επιβεβαιώνουν ότι πρόκειται πράγματι για μεγάλο πρόβλημα που ενδέχεται να θέσει σε κίνδυνο την περαιτέρω ανάπτυξη της εμπιστοσύνης στη νέα οικονομία μέσω internet.

1. Μπορεί να παραθέσει η Επιτροπή συνοπτικό πίνακα της κατάστασης των πραγμάτων στο θέμα αυτό (πόσες απάτες με πιστωτικές κάρτες στο internet έχουν γνωστοποιηθεί και ποια είναι τα στοιχεία για πληρωμές με πιστωτικές κάρτες στα παραδοσιακά καταστήματα); Μπορεί η Επιτροπή να επιβεβαιώσει ότι οι απάτες με πιστωτικές κάρτες στις εμπορικές συναλλαγές μέσω του internet είναι περίπου τρεις φορές περισσότερες από εκείνες που συμβαίνουν στις τακτικές συναλλαγές με πιστωτικές κάρτες;

2. Φρονεί η Επιτροπή ότι αυτές οι απάτες με τις πιστωτικές κάρτες όντως παρεμποδίζουν την ανάπτυξη του ηλεκτρονικού εμπορίου στην Ευρώπη; Με ποιο τρόπο περιορίζει η Επιτροπή στο ελάχιστο τις αρνητικές επιπτώσεις της κατάστασης αυτής και πώς διασφαλίζει στο πλαίσιο αυτό τηνλοποίηση των στόχων που διατυπώθηκαν κατά το ειδικό Συμβούλιο Κορυφής της Λισαβόνας για τις Τεχνολογίες Πληροφοριών και Επικοινωνιών;

3. Πώς παρεμποδίζει η Επιτροπή την εμφάνιση φραγμών ή ακόμα και ανταγωνιστικού μειονεκτήματος για τα καταστήματα του internet, τα οποία λόγω της απάτης και της μετακύλισης του σχετικού κόστους από τις εταιρείες πιστωτικών καρτών στα καταστήματα αυτά οφείλουν αφενός να καταβάλλουνψηλότερη προμήθεια από τα παραδοσιακά καταστήματα στις εταιρείες πιστωτικών καρτών και αφετέρου να επενδύουν ολοένα και περισσότερο σε δαπανηρές ασφάλειες, τόσο σε απόλυτα ποσά όσο και σε σύγκριση με τα παραδοσιακά καταστήματα, για την προστασία από τις απάτες κατά τις μεταβιβάσεις πληρωμών;

Απάντηση του κ. Bolkestein εξ ονόματος της Επιτροπής

(6 Νοεμβρίου 2000)

1. Η Επιτροπή δεν διαθέτει αναλυτικά στατιστικά στοιχεία σχετικά με τις απάτες με πιστωτικές κάρτες που διαπράττονται στο Διαδίκτυο. Τα αριθμητικά στοιχεία που έχουν ανακοινώσει ορισμένοι φορείς πιστωτικών καρτών διακρίνουν μόνο μεταξύ άμεσων (face-to-face) και εξ αποστάσεως συναλλαγών. Όσον αφορά τις εξ αποστάσεως συναλλαγές, δεν γίνεται διάκριση μεταξύ συναλλαγών on-line και συναλλαγών που πραγματοποιούνται ταχυδρομικώς, τηλεφωνικώς ή με τηλεομοιοτυπία. Συνεπώς, η Επιτροπή δεν είναι σε θέση να επιβεβαιώσει τα στατιστικά στοιχεία στα οποία αναφέρεται το αξιότιμο μέλος.

2. Η Επιτροπή συμφωνεί ότι η αύξηση των περιπτώσεων απάτης στις πληρωμές μέσω του Διαδικτύου, ιδιαίτερα εκείνων που συνδέονται με τη χρήση πιστωτικών καρτών, μειώνει την εμπιστοσύνη των καταναλωτών και θα μπορούσε να θέσει εμπόδια στο ηλεκτρονικό εμπόριο. Η Επιτροπή θα αντιμετωπίσει τις ανησυχίες που διατυπώθηκαν από το Ευρωπαϊκό Συμβούλιο της Λισαβόνας με μια σειρά πρωτοβουλιών, κυρίως με ανακοίνωση για την πρόληψη της απάτης και της παραχάραξης μέσων πληρωμής πλην των μετρητών. Η ανακοίνωση αυτή θα ασχοληθεί με το θέμα της απάτης στις πληρωμές μέσω Διαδικτύου και θα εισαγάγει ένα σχέδιο δράσης για την καταπολέμηση της απάτης με συγκεκριμένα μέτρα. Επίσης, η Επιτροπή θα ξεκινήσει, στο πλαίσιο του σχεδίου δράσης e-Europe, ειδικές δράσεις προκειμένου να αυξηθεί η ασφάλεια του Διαδικτύου και των ευφυών καρτών (smart cards). Επί πλέον, το άρθρο 8 της οδηγίας για τις εξ αποστάσεως πωλήσεις (οδηγία 97/7/ΕΚ του Κοινοβουλίου και του Συμβουλίου, της 20 Ιουνίου 1997 για την προστασία των καταναλωτών κατά τις εξ αποστάσεως συμβάσεις(1), η οποία άρχισε να ισχύει τον Ιούνιο 2000) δίνει τη δυνατότητα στους καταναλωτές να ζητούν την ακύρωση μιας πληρωμής και την επιστροφή των ποσών που έχουν καταβληθεί, σε περίπτωση που χρησιμοποιηθεί δολίως η κάρτα πληρωμής στα πλαίσια συμβάσεων εξ αποστάσεως. Η διάταξη αυτή ισχύει και για τις πληρωμές που γίνονται μέσω του Διαδικτύου χρησιμοποιώντας πιστωτική κάρτα. Η επικείμενη ανακοίνωση για τη δημιουργία ασφαλέστερης κοινωνίας των πληροφοριών με τη βελτίωση της ασφάλειας των δικτύων και την καταπολέμηση των εγκλημάτων πληροφορικής θα προσδιορίσει νομοθετικά και άλλα μέτρα προκειμένου να αυξηθεί η ασφαλής χρήση του Διαδικτύου. Τέλος, η Επιτροπή εξετάζειφιστάμενα συστήματα αντιστροφής χρέωσης (chargeback), που παρέχονται από εκδότες πιστωτικών καρτών σε εμπορική ή νομική βάση, τα οποία θα μπορούσαν να αποτελέσουν ένα μέσο για τους καταναλωτές που πέφτουν θύματα απάτης.

3. Η Επιτροπή γνωρίζει τις δυσκολίες που αντιμετωπίζει ο κλάδος του λιανικού εμπορίου από τις απάτες στις πληρωμές, ιδίως στις πωλήσεις on-line. Ένας από τους στόχους της ανακοίνωσης για την καταπολέμηση της απάτης είναι να προωθήσει έναψηλό επίπεδο ασφάλειας των συστημάτων πληρωμής on-line, που θα βελτιώσει την προστασία τόσο των καταναλωτών όσο και των εμπόρων.

(1) ΕΕ L 144 της 4.6.1997.